CELEX: 32013D0293
Language: et
Date: 2013-06-18 00:00:00
Title: Nõukogu rakendusotsus 2013/293/ÜVJP, 18. juuni 2013 , millega rakendatakse otsust 2012/285/ÜVJP, mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid

19.6.2013   
            
            
               ET
            
            
               Euroopa Liidu Teataja
            
            
               L 167/39
            
         NÕUKOGU RAKENDUSOTSUS 2013/293/ÜVJP,
   18. juuni 2013,
   millega rakendatakse otsust 2012/285/ÜVJP, mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut,
   võttes arvesse nõukogu 31. mai 2012. aasta otsust 2012/285/ÜVJP, mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid, (1) eriti selle artikli 3 lõiget 1 ja artikli 5 lõiget 2,
   ning arvestades järgmist:
   
               (1)
            
            
               Nõukogu võttis 31. mail 2012. aastal vastu otsuse 2012/285/ÜVJP.
            
         
               (2)
            
            
               Nõukogu on täies ulatuses läbi vaadanud otsuse 2012/285/ÜVJP II ja III lisas esitatud loetelud isikutest, kelle suhtes kohaldatakse nimetatud otsuse artikli 1 lõike 1 punkti b, artikli 2 lõiget 1 ja artikli 2 lõiget 2. Nõukogu on jõudnud järeldusele, et otsuse 2012/285/ÜVJP II ja III lisas loetletud isikute suhtes tuleks jätkata nimetatud otsuses sätestatud konkreetsete piiravate meetmete kohaldamist.
            
         
               (3)
            
            
               ÜRO Julgeolekunõukogu resolutsiooni 2048 (2012) kohaselt loodud ÜRO Julgeolekunõukogu komitee ajakohastas 20. märtsil 2013 teavet ühe isiku kohta, kelle suhtes kohaldatakse resolutsiooni 2048 (2012) kohaselt kehtestatud reisikeeldu.
            
         
               (4)
            
            
               Otsuse 2012/285/ÜVJP I ja III lisas sisalduvaid kandeid kõnealuse isiku kohta tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2012/285/ÜVJP I ja III lisa muudetakse kooskõlas käesoleva otsuse lisaga.
   Artikkel 2
   Käesolev otsus jõustub Euroopa Liidu Teatajas avaldamise päeval.
   
      Luxembourg, 18. juuni 2013
      
         
            Nõukogu nimel
         
         
            eesistuja
         
         P. HOGAN
      
   
   
      (1)  ELT L 142, 1.6.2012, lk 36.
   
      LISA
      Otsuse 2012/285/ÜVJP I ja III lisas esitatud kanded allpool nimetatud isiku kohta asendatakse järgmisega:
      
         
                     Nimi
                  
                  
                     Identifitseeriv teave
                     (sünnikuupäev ja -koht, passi/isikutunnistuse number jne)
                  
                  
                     Loetellu kandmise põhjused
                  
                  
                     Määramise kuupäev
                  
               
                     „Major Idrissa DJALÓ
                  
                  
                     Kodakondsus: Guinea-Bissau
                     Sünnikuupäev: 18. detsember 1954
                     Ametinimetus: relvajõudude staabiülema protokollinõunik ning seejärel relvajõudude peakorteri kolonel ja protokolliülem
                     Pass: AAISO40158
                     Väljaandmise kuupäev: 2.10.2012
                     Väljaandmise koht: Guinea-Bissau
                     Kehtivuse lõppemise kuupäev: 2.10.2015
                  
                  
                     12. aprilli 2012. aasta riigipöörde eest vastutuse võtnud hunta „Military Command” kontaktisik ja üks selle aktiivseimatest liikmetest. Ta oli üks esimestest ohvitseridest, kes väljendas avalikult poolehoidu huntale „Military Command”, allkirjastades ühe nende esimestest kommünikeedest (nr 5, kuupäevaga 13. aprill 2012). Major Djaló kuulub ka sõjaväeluure teenistusse.
                  
                  
                     18.7.2012”